आफ्नै निवास लाजिम्पाटमा बिहीबार साचारकर्मीसँग कुरा गर्दै प्रचण्डले कांग्रेस नेताहरुसँगको छलफल सकारात्मक दिशातर्फ उन्मुख भएकाले केही साताभित्रै सेना समायोजन प्रक्रिया टुंगिने विश्वास व्यक्त गर्नुभयो। शासकीय स्वरुपमा जनताबाट प्रत्यक्ष निर्वाचित राष्ट्रपति र संसद्बाट निर्वाचित प्रधानमन्त्री रहने मिश्रित प्रणालीमा दलहरु सहमतिनजिक पुगसिकेको खुलासा उहाँले गर्नुभयो। प्रचण्डले कांग्रेस नेतृत्वमा राष्ट्रिय सहमितको सरकार बन्ने सम्भावना रहेको संकेतसमेत गर्नुभयो। माओवादी र एमालेले संविधानसभा निर्वाचनपछि दुई-दुई पटक सरकारको नेतृत्व गरिसकेकाले कांग्रेसले सरकारको नेतृत्वमा दाबी गर्नुलाई अन्यथा मान्न नहुने उहाँको भनाइ थियो।
